Хурга майлахаа болино (кино)

Хурга майлахаа болино () нь 1991 онд дэлгэцнээ гарсан, Америкийн триллер кино бөгөөд гэмт хэрэг, аймшгийн гэх ангилалд ч багтдаг. Жонатан Демме найруулж, Жоди Фостер, Энтони Хопкинс, Скотт Гленн, Тед Ливайн нар гол дүрүүдэд тогложээ. Тус кино нь Томас Харрисын ижил нэртэй туужаас сэдэвлэн бүтээсэн, чадварлаг сэтгэл зүйч боловч хэрцгий цуврал алуурчин Ханнибал Лектерийн тухай цуврал кинонуудын хоёрдугаар анги нь юм.

Уг кинонд, Холбооны Мөрдөх Товчооны залуу дадлагажигч Клэрис Старлинг шоронд хоригдож буй Ханнибал Лектерийн тусламжтайгаар "Баффало Билл" гэх цуврал алуурчныг илрүүлэхээр ажиллаж буй тухай гардаг.

1991 оны 2 сарын 14-нд дэлгэцнээ гарсан тус кино шүүмжлэгчдийн магтаалыг маш ихээр хүлээсэн бөгөөд Оскарын шагналыг шилдэг кино, шилдэг эмэгтэй жүжигчин, шилдэг эрэгтэй жүжигчин, шилдэг найруулагч, шилдэг кино зохиол гэсэн гол таван төрлөөр хүртсэн билээ.

 Эшлэл 

 Гадны холбоосууд 






 Хурга майлахаа болино. Метро-Голдвин-Майер
 Criterion Collection essay by Amy Taubin

Ангилал:1991 оны кино
Ангилал:АНУ-ын кино
Ангилал:Уран сайхны кино
Ангилал:Триллер кино
Ангилал:Аймшгийн кино
Ангилал:Гэмт хэргийн кино
Ангилал:Уран зохиолоос дэлгэцийн кино